હિન્દુ સમાજ અને હિન્દુઓના રૂઢિ-રિવાજને સુરક્ષિત રાખવા માટે સ્થપાયેલા રાષ્ટ્રીય સ્વયંસેવક સંઘ કે તેની રાજકીય શાખા જનસંઘ-ભાજપને દાયકાઓ સુધી હિન્દુ સમાજે જાકારો આપ્યો છે. 1950-51માં સ્થપાયેલી સંઘની રાજકીય શાખા જનસંઘ શરૂઆતના બે દાયકા સુધી ચૂંટણીઓમાં નામોશીભરી હાર ખમવા માટે બદનામ હતો. બિન-કોંગ્રેસવાદનો ઝંડો ઉપાડનાર દા. રામમનોહર લોહિયાના પ્રચાર અને તત્કાલીન પરિસ્થિતિના કારણે આઠ રાજ્યોમાં બિનકોંગ્રેસી રાજવટની સ્થાપના થઈ તેમાં પહેલી જ વખત જનસંઘનો ચહેરો જોવા મળ્યો.